गंगरार | बोरदा बांध की नहर समय पर नहीं खोलने पर गुरुवार को जिला कलेक्टर के आदेश पर मौके पर तहसीलदार भूपेंद्र वर्मा ने जाकर नहर खुलवाई। तहसीलदार वर्मा ने बताया कि बोरदा के मीणा समाज, माली समाज एवं पूर्बिया समाज के ग्रामीणों द्वारा जिला कलेक्टर को ज्ञापन प्रस्तुत कर बोरदा तालाब की नहर को खुलवाने की मांग की गई थी। कलेक्टर के निर्देश पर वे गिरदावर दिनेश सिंह करोडिया, सरपंच पप्पू गुर्जर के साथ मौके पर पहुंचे और नहर को खुलवाया। गौरतलब है कि ग्रामीणों ने बोरदा तालाब की नहर को जगदीश पिता नाथू जोशी निवासी बोरदा द्वारा नहीं खोले जाने की शिकायत की थी।